CELEX: 32014R0217
Language: da
Date: 2014-03-07 00:00:00
Title: Kommissionens forordning (EU) nr. 217/2014 af 7. marts 2014 om ændring af forordning (EF) nr. 2073/2005 for så vidt angår salmonella i slagtekroppe af svin  EØS-relevant tekst

8.3.2014   
            
            
               DA
            
            
               Den Europæiske Unions Tidende
            
            
               L 69/93
            
         
      KOMMISSIONENS FORORDNING (EU) Nr. 217/2014
   af 7. marts 2014
   om ændring af forordning (EF) nr. 2073/2005 for så vidt angår salmonella i slagtekroppe af svin
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 4, stk. 4, og
   ud fra følgende betragtninger:
   
               (1)
            
            
               I Kommissionens forordning (EF) nr. 2073/2005 (2) fastsættes de mikrobiologiske kriterier for visse mikroorganismer og de gennemførelsesbestemmelser, som fødevarevirksomhedslederne skal overholde med hensyn til de almindelige og særlige hygiejnebestemmelser, der er omhandlet i artikel 4 i forordning (EF) nr. 852/2004, bl.a. et proceshygiejnekriterium for salmonella i slagtekroppe af svin med henblik på at forebygge kontaminering ved slagtning.
            
         
               (2)
            
            
               Den Europæiske Fødevaresikkerhedsautoritet (EFSA) vedtog den 3. oktober 2011 en videnskabelig udtalelse om de sundhedsmæssige risici, der skal afdækkes ved kødinspektion (svin) (3), der identificerer salmonella som en stor risiko for folkesundheden i forbindelse med indtagelse af svinekød, og anbefaler, at kontaminering af slagtekroppe af svin med salmonella forebygges. EFSA anbefaler bl.a., at proceshygiejnekriteriet for salmonella i slagtekroppe af svin styrkes.
            
         
               (3)
            
            
               For at mindske forekomsten af salmonella i slagtekroppe af svin bør hygiejnekontrollen under slagtning styrkes i overensstemmelse med bestemmelserne i Kommissionens forordning (EU) nr. 218/2014 af 7. marts 2014 om ændring af bilag til Europa-Parlamentets og Rådets forordning (EF) nr. 853/200 og (EF) nr. 854/2004 og Kommissionens forordning (EF) nr. 2074/2005 (4), og antallet af positive prøver bør derfor nedsættes.
            
         
               (4)
            
            
               Kravene i forordningen indebærer tilpasning af fødevarevirksomhedsledernes aktuelle praksis. Derfor bør der indrømmes udskudt anvendelse af denne forordning.
            
         
               (5)
            
            
               Forordning (EF) nr. 2073/2005 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   I kapitel 2 i til bilag I til forordning (EF) nr. 2073/2005 affattes række 2.1.4 således:
   
      
                  
                              »2.1.4
                           
                           
                              Slagtekroppe af svin
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Ingen i det areal, der er undersøgt for hver slagtekrop
               
               
                  EN/ISO 6579
               
               
                  Slagtekroppe efter den slagtemæssige behandling, men inden køling
               
               
                  Bedre slagtehygiejne samt revision af proceskontrollen, dyrenes oprindelse og biosikkerhedsforanstaltningerne på oprindelsesbedrifterne«
               
            
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   Den anvendes fra den 1. juni 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. marts 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 226 af 25.6.2004, s. 3.
   
      (2)  EUT L 338 af 22.12.2005, s. 1.
   
      (3)  EFSA Journal 2011; 9(10):2351.
   
      (4)  Se side 95 i denne EUT.